**PASKAIDROJUMA RAKSTS**

**Limbažu novada pašvaldības domes 2022. gada 28. aprīļa saistošajiem noteikumiem Nr.20 “Salacgrīvas ostas noteikumi”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Saistošo noteikumu projekta nepieciešamības pamatojums | Apvienojoties Limbažu novada, Salacgrīvas novada un Alojas novada pašvaldībām, no 2021. gada 1. jūlija ir izveidota Limbažu novada pašvaldība. Saskaņā ar Administratīvo teritoriju un apdzīvoto vietu likuma pārejas noteikumu 17. punktu 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus vienotus novada saistošos noteikumus. Ir nepieciešams izdot jaunus Salacgrīvas ostas noteikumus, kas apstiprināmi kā saistošie noteikumi. |
| 2. Īss projekta satura izklāsts | Salacgrīvas ostas noteikumos ir norādīts:1. apstiprinātās ostas zemes un akvatorijas robežas;

2) kuģu pieņemšanas tehniskās iespējas;3) noteikumi par kuģu satiksmi akvatorijā;4) kuģu stāvēšanas;5) komercdarbību ostas teritorijā;6) vides aizsardzības noteikumi ostā;7) ostas padziļināšanai izvirzāmās prasības;8) ostas drošības uzraudzības pamatprincipi;9) muitas, robežapsardzības, sanitārais, ugunsdrošības režīms ostā;10) atbildība par ostas noteikumu pārkāpšanu;11) ostā ņemamās maksas;12) citas ostas darbību reglamentējošās normas. |
| 3. Informācija par plānoto projekta ietekmi uz pašvaldības budžetu | Neietekmē |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Noteikumi regulē uzņēmējdarbību ostas teritorijā. |
| 5. Informācija par administratīvajām procedūrām | Noteikumi ir obligāti visiem kuģiem, kas ienāk ostā, kā arī komercsabiedrībām, citām juridiskajām un fiziskajām personām, kuras atrodas vai darbojas ostas teritorijā. Nosacījumi, kas jāievēro ostas teritorijā noteikti šajos noteikumos.  |
| 6. Informācija par konsultācijām ar privātpersonām | Nav attiecināmi.Atbilstoši likuma “Likums par ostām” 6.panta pirmās daļas nosacījumiem noteikumu projektu izstrādājusi Salacgrīvas ostas pārvalde, tie saskaņoti Satiksmes ministrijā. |

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**